Document ID: 32015D0116

NÕUKOGU OTSUS (EL) 2015/116,
26. jaanuar 2015,
Regioonide Komitee liikmete ja asendusliikmete ametisse nimetamise kohta ajavahemikuks 26. jaanuarist 2015 kuni 25. jaanuarini 2020
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 300 lõiget 3 ja artiklit 305,
võttes arvesse nõukogu 16. detsembri 2014. aasta otsust 2014/930/EL, millega määratakse kindlaks Regioonide Komitee koosseis (1),
võttes arvesse kõikide liikmesriikide ettepanekuid
ning arvestades järgmist:
(1)
Euroopa Liidu toimimise lepingu artikli 300 lõikes 3 nähakse ette, et Regioonide Komitee koosneb liikmetest ja asendusliikmetest, kes on piirkondlike ja kohalike organite esindajad, kellel on ka piirkondlike või kohalike organite valimistel saadud mandaat või kes kannavad poliitilist vastutust valitud kogu ees.
(2)
Vastavalt Euroopa Liidu toimimise lepingu artiklile 305 nimetab nõukogu kõikide liikmesriikide ettepanekute põhjal viieks aastaks ametisse Regioonide Komitee liikmed ja sama palju asendusliikmeid.
(3)
Kuna Regioonide Komitee liikmete ja asendusliikmete ametiaeg lõpeb 25. jaanuaril 2015, tuleks ametisse nimetada uued liikmed ja asendusliikmed.
(4)
Hilisemal kuupäeval järgneb sellele ametisse nimetamisele nende liikmete ja asendusliikmete ametisse nimetamine, kelle kandidatuurist ei ole nõukogule enne 22. jaanuari 2015 teatatud,
ON VASTU VÕTNUD KÄESOLEVA OTSUSE:
Artikkel 1
Ajavahemikuks 26. jaanuar 2015 kuni 25. jaanuar 2020 nimetatakse Regioonide Komitee
-
liikmeteks isikud, kelle nimekiri on liikmesriikide kaupa esitatud I lisas,
-
asendusliikmeteks isikud, kelle nimekiri on liikmesriikide kaupa esitatud II lisas.
Artikkel 2
Käesolev otsus jõustub selle vastuvõtmise kuupäeval.
Brüssel, 26. jaanuar 2015

Labels: 15